《秋杪同邓伯乔郑宗礼集赵丕振园亭》
明代·李孙宸

选地为园小结庐，一邱亦自足樵渔。久缘意气同开社，岂为漂零赋卜居。

丛竹渐含霜色冷，残荷犹傍晚凉舒。秋光容易留欢赏，宁遣高阳雅会虚。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。